თვითმმართველი ქალაქი რუსთავის საკრებულოს
დადგენილება №129
2011 წლის 28 დეკემბერი
 ქ. რუსთავი

 „თვითმმართველ ქალაქ რუსთავში სათამაშო ბიზნესის მოსაკრებლის განაკვეთების დამტკიცების შესახებ“ თვითმმართველი ქალაქი რუსთავის საკრებულოს 2009 წლის 31 მარტის №229 დადგენილებაში ცვლილებების შეტანის თაობაზე
„სათამაშო ბიზნესის მოსაკრებლის შესახებ“ საქართველოს კანონის მე-5 მუხლის და „ნორმატიული აქტების შესახებ“ საქართველოს კანონის მე-20 მუხლის შესაბამისად, თვითმმართველი ქალაქი რუსთავის საკრებულო ადგენს:
მუხლი 1
„თვითმმართველ ქალაქ რუსთავში სათამაშო ბიზნესის მოსაკრებლის განაკვეთების დამტკიცების შესახებ“ თვითმმართველი ქალაქი რუსთავის საკრებულოს 2009 წლის 31 მარტის №229 დადგენილების (ადგილობრივი საინფორმაციო საშუალება) მე-2 მუხლში შევიდეს შემდეგი ცვლილებები: 

1. „ა“ პუნქტი ჩამოყალიბდეს შემდეგი რედაქციით: 
„ა) სამორინეს თითოეულ სათამაშო მაგიდაზე კვარტალში 30 000 ლარის ოდენობით;“

2. „გ“ პუნქტი ამოღებულ იქნეს.

3. „ვ“ პუნქტის შემდეგ დაემატოს შემდეგი რედაქციის „ზ“ პუნქტი:

„ზ) აზარტული ან/და მომგებიანი თამაშობის მოწყობის ნებართვით ორგანიზებული ობიექტის გარეთ განთავსებული, სისტემურ-ელექტრონული ფორმით მოწყობილი აზარტული ან/და მომგებიანი თამაშობის თითოეულ სალაროზე კვარტალში 1000 ლარის ოდენობით.“.
მუხლი 2
დადგენილება ძალაშია 2012 წლის 3 იანვრიდან.
საკრებულოს თავმჯდომარის

მოვალეობის შემსრულებელი

კ. ბარათაშვილი

